Aleksandrs Mahts

Aleksandrs Mahts (;  Kauņa —  Telaviva) bija Izraēlas un Lietuvas uzņēmējs un šahists.

 Biogrāfija 
Piedzimis Lietuvas ebreju ģimenē. Pirmā pasaules kara laikā devies bēgļu gaitās uz Ukrainu. Dzīvojis Jekaterinoslavā, 1917. gadā kļuvis par pilsētas čempionu. 1921. gadā atgriezies Lietuvā. Studējis ekonomiku Briselē. Pēc atgriešanās strādājis Lietuvas bankā Centralinis Zydu Bankas, kurā sācis kā ierindas darbinieks, bet laika gaitā ieņēmis vadošos amatus. 1920. un 1930. gados bijis viens no spēcīgākajiem Lietuvas šahistiem. Septiņas reizes uzvarējis Lietuvas šaha čempionātos (1923, 1924, 1926, 1927, 1928, 1931, 1932). Pasaules šaha olimpiādēs Lietuvas izlases sastāvā piedalījies 2 reizes (1930, 1935).OlimpBase :: Men's Chess Olympiads :: Aleksandras Machtas 1931. gadā Klaipēdā ieņēmis 7. vietu 1. Baltijas valstu šaha čempionātā (uzvarējis Isaks Vistaneckis).

1936. gadā kopā ar ģimeni pārcēlies uz dzīvi Palestīnā, kur Telavivā bijis viens no Industrial Bank dibinātājiem un pārvaldniekiem. Banka veiksmīgi turpinājusi darboties arī pēc Izraēlas valsts nodibināšanas. Ar šahu pēc emigrācijas no Lietuvas vairs nav nodarbojies.

 Atsauces 

 Ārējās saites 

Kategorija:1892. gadā dzimušie
Kategorija:1973. gadā mirušie
Kategorija:Kauņā dzimušie
Kategorija:Lietuvas šahisti
Kategorija:Lietuvas uzņēmēji
Kategorija:Izraēlas uzņēmēji